CELEX: 32019D1671
Language: fi
Date: 2019-10-04 00:00:00
Title: Neuvoston Täytäntöönpanopäätös (EU) 2019/1671, annettu 4 päivänä lokakuuta 2019, Euroopan keskuspankin valvontaelimen varapuheenjohtajan nimittämisestä

7.10.2019   
               
               
                  FI
               
               
                  Euroopan unionin virallinen lehti
               
               
                  L 256/8
               
            
         NEUVOSTON TÄYTÄNTÖÖNPANOPÄÄTÖS (EU) 2019/1671,
         annettu 4 päivänä lokakuuta 2019,
         Euroopan keskuspankin valvontaelimen varapuheenjohtajan nimittämisestä
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille 15 päivänä lokakuuta 2013 annetun neuvoston asetuksen (EU) N:o 1024/2013 (1) ja erityisesti sen 26 artiklan 3 kohdan,
         sekä katsoo seuraavaa:
         
                     (1)
                  
                  
                     Neuvosto antoi 15 päivänä lokakuuta 2013 asetuksen (EU) N:o 1024/2013 luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille (EKP).
                  
               
                     (2)
                  
                  
                     EKP:lle annettujen tehtävien suunnittelusta ja toteuttamisesta tulisi kokonaisuudessaan huolehtia sen valvontaelimen, joka koostuu EKP:n puheenjohtajasta, varapuheenjohtajasta ja neljästä edustajasta sekä kunkin osallistuvan jäsenvaltion kansallisen toimivaltaisen viranomaisen edustajasta.
                  
               
                     (3)
                  
                  
                     Valvontaelin on keskeinen elin suoritettaessa EKP:n valvontatehtäviä. Tämän vuoksi asetuksella (EU) N:o 1024/2013 annettiin neuvostolle valta nimittää valvontaelimen puheenjohtaja ja varapuheenjohtaja.
                  
               
                     (4)
                  
                  
                     Neuvosto nimitti 11 päivänä helmikuuta 2014 valvontaelimen ensimmäisen varapuheenjohtajan täytäntöönpanopäätöksellä 2014/77/EU (2). Valvontaelimen ensimmäisen varapuheenjohtajan toimikausi päättyi 11 päivänä helmikuuta 2019.
                  
               
                     (5)
                  
                  
                     Asetuksen (EU) N:o 1024/2013 26 artiklan 3 kohdan mukaisesti EKP toimittaa valvontaelintä kuultuaan valvontaelimen varapuheenjohtajan nimittämistä koskevan ehdotuksen Euroopan parlamentille; valvontaelimen varapuheenjohtaja valitaan EKP:n johtokunnan jäsenten keskuudesta. EKP toimitti tällaisen ehdotuksen 9 päivänä huhtikuuta 2019 ja Euroopan parlamentti hyväksyi sen 17 päivänä syyskuuta 2019,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Nimitetään Yves MERSCH Euroopan keskuspankin valvontaelimen varapuheenjohtajaksi 7 päivästä lokakuuta 2019 alkaen 14 päivään joulukuuta 2020 asti.
         
         
            2 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
         
         
            Tehty Luxemburgissa 4 päivänä lokakuuta 2019.
            
               
                  Neuvoston puolesta
               
               
                  Puheenjohtaja
               
               K. MIKKONEN
            
         
         
            (1)  EUVL L 287, 29.10.2013, s. 63.
         
            (2)  Neuvoston täytäntöönpanopäätös 2014/77/EU, annettu 11 päivänä helmikuuta 2014, luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille annetun asetuksen (EU) N:o 1024/2013 täytäntöönpanosta (EUVL L 41, 12.2.2014, s. 19).